Diari Oficial de la Generalitat Valenciana


Sumari del DOGV 3870, del 03-11-2000 (2000/8032)

ACORD de 27 de juliol de 2000, de la Comissió Territorial d'Urbanisme de València, que fa referència a la modificació de les normes subsidiàries de Gátova, relativa a alineacions.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   3870

Data del DOGV
:   03-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8032


Data del document
:   27-07-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Gátova
    * pla d'urbanisme

ACORD de 27 de juliol de 2000, de la Comissió Territorial d'Urbanisme de València, que fa referència a la modificació de les normes subsidiàries de Gátova, relativa a alineacions. [2000/Q8032]
  
Vist l'expedient remés per l'Ajuntament de Gátova que fa rerferència a la modificació de les normes subsidiàries, relativa a alineacions, i de conformitat amb els següents:
  
Antecedents de fet
  
1. El projecte se sotmeté a informació pública mitjançant Acord del Ple de l'Ajuntament en sessió del dia 13 de novembre de 1998. Després del pertinent període d'exposició pública, en el qual no es presentaren al·legacions, el mateix òrgan l'aprovà provisionalment en data 12 de novembre de 1999.
  
2. El projecte consta d'expedient administratiu, on figura la justificació de la modificació, la còpia de plans d'informació i plans d'ordenació.
  
3. L'objecte del projecte de modificació se centra en dos punts: 1) La prolongació del carrer de Manuel Pastor, que en el Pla d'Ordenació de Sòl Urbà apareix amb una amplària de 6 metros, i que ara passa a tindre 5 metros, i 2) la fixació d'una amplària de carrer de 4 metros al tram del carrer que uneix la plaça de l'Ajuntament amb la plaça Major.
  
El primer dels dos punts es justifica en l'existència d'un error de delineació en les normes subsidiàries, ja que en realitzar-se la revisió d'aquestes el 1996 no es tingué en compte que estava inicialment aprovat un expedient de reparcel·lació en el qual es preveia una amplària de via a la prolongació del carrer de Manuel Pastor de 5 metres, en comptes de 6 metres.
  
S'indica que la necessitat de fixar una amplària en 5 metres vingué motivada per la conveniència de guardar una millor relació en l'amplària de tot el carrer, i per a no deixar propietaris exclosos de la reparcel·lació per quedar les seues parcel·les amb una superfície inferior a 40 metres quadrats, i, per tant, no edificables.
  
El segon punt de la modificació es justifica en la necessitat d'ampliar l'amplària a 4 metres en ell tram inicial del carrer Major en la seua connexió amb la plaça del País Valencià, donada l'estretor d'aquest.
  
4. Gátova té normes subsidiàries de planejament, la revisió de les quals fou aprovada definitivament per la Comissió Territorial d'Urbanisme en data 22 d'agost de 1996.
  
5. La Comissió Informativa de la Comissió Territorial d'Urbanisme de València, en sessió del 24 de juliol de 2000, emeté informe relatiu al projecte que ens ocupa, i es compleix així allò que s'ha establit en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, de conformitat amb allò que s'ha establit en l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara en avant, LRAU).
  
2. La documentació està completa, a l'efecte de complir allò que s'ha preceptuat en l'article 27 de la LRAU.
  
3. Les determinacions contingudes en el projecte constitueixen un supòsit d'ordenació detallada, i no s'observen obstacles per a la seua aprovació.
  
4. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de plans de municipis menors de 50.000 habitants, de conformitat amb allò que s'ha disposat en l'article 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió del 27 de juliol de 2000, acorda:
  
Aprovar definitivament la modificació de les normes subsidiàries de Gátova, relativa a alineacions.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de l'endemà de la data de la recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 27 de juliol de 2000.- El secretari de la Comissió Territorial d'Urbanisme: José Manuel Palau Navarro.